**Forfattere bruker Kierkegaard**

Tekstutvalg v/ Frank Oterholt

|  |  |
| --- | --- |
| Dag Solstad, forfatter | Hanne Ørstavik,  forfatter og rosen-terapeut |
| Vigdis Hjorth, forfatter | Sørine Gotfredsen, prest og forfatter |

**Kierkegaard diagnostiserer det moderne**

**Fortvilelsesanalyse:** *Innfallsvinkler til å forstå den menneskelige eksistens.*

**Mennesket erfarer tre hovedformer for fortvilelse:**

1. ***Fortvilt ikke å være seg bevisst å ha et Selv*:**

*Spissborgeren*: lever in-autentisk, rastløst og selvopptatt.

1. ***Fortvilt ikke å ville være seg selv:***

Følger konvensjoner og andres forventninger. Er ikke *seg selv*.

1. ***Fortvilt å ville være seg selv*** (uten å kunne)
2. Har låst seg i en påtatt identitet. Trassig og «demonisk innesluttet».
3. Har mistet selvråderetten (andre har tatt makten over meg).

**Fortvilelsens fire skikkelser** (ulike måter å oppleve livet på):

1. ***Uendelighetens* fortvilelse er å mangle *endelighet*:**

Den som rømmer fra dagliglivets plikter og drømmer om ”gresset på den andre siden” (full av fantasi).

1. ***Endelighetens* fortvilelse er å mangle *uendelighet*:**

Den som har møtt veggen pga. hverdagens stress og kjedelige trivialiteter. Har ingen håp å strekke seg etter.

1. ***Mulighetens* fortvilelse er å mangle *nødvendighet*:**

Ser ikke livets begrensninger, strekker seg for langt og brenner seg ut.

1. ***Nødvendighetens* fortvilelse er å mangle *mulighet*:**

Den som opplever at ”alle broer er brent” og alt håp er ute.[[1]](#footnote-1)

**Stadier på livets vei**

***Spissborgeren*:**

Lever in-autentisk, rastløst og selvopptatt. Ikke opptatt av dypere verdier.

***Det estetiske stadiet:***

Personen lever, som spissborgeren, et in-autentisk, rastløst og selvopptatt liv, men har valgt denne livsformen (er bevisst sitt valg). Ironisk avstand til livet.

***Det etiske stadiet:***

Personen har valgt et liv som er mer autentisk. Hun vil leve etter dypere verdier og følge overordnede livsmål. Livet er på vei mot å oppleve *mening*.

***Det religiøse stadiet:***

Personen har tatt spranget over i troen på Gud. Livet har gjort en helomvending og fått *mening*.

***Spissborgeren: Fortvilt ikke å være seg bevisst å ha et Selv* (1)**

****

Vigdis Hjort, forfatter

**Farvel spissborger**

«Skal man sammenfatte Kierkegaards filosofi, må man begynne med den skikkelsen han foraktet mer enn noen: Spissborgeren. Det er mennesket som nesten bedøvet går gjennom livet og oppfyller alle krav som samfunnet stiller: Gifte seg, får barn, jobbe i bank, har selskaper … Det er en ureflektert måte å være i verden på. En slik person unndrar seg den virkelige oppgaven mennesket har: Å bli seg sin egen eksistens bevisst og å ta ansvarlige valg i eget liv.»

Vigdis Hjorth[[2]](#footnote-2)

**Leve Posthornet – Roman 2012:**

Elinor er 35 år og kommunikasjonsrådgiver. Hun lever et liv med manglende *autentisitet*. Så møter hun veggen gjennom *eksistensiell fortvilelse.* En fornemmelse oppstår i Elinor mens hun sitter i et fly over Atlanterhavet:

*”Satt på flyet i transatlantisk mørke mellom sovende og forsto fortvilet: Jeg er en spissborger gift med en spissborger, jeg har født tre spissborgerlige barn. Jeg må skilles!”*

”Livet til Elinor (35) er trivielt, grunt, egentlig ganske ensomt. Hun er, som kvinnene i Vigdis Hjorths bøker ofte er, i en sjelelig krise. En krise som bare sakte er i ferd med å gå opp for henne, med å trenge inn gjennom skallet.”

Dagsavisen[[3]](#footnote-3)

Elinor skal lære postansatte i Nord-Norge å forsvare sine rettigheter som arbeidstakere, og argumentere mot en effektivisering av postvesenet (EU´s Postdirektiv: fri konkurranse på brevpost) som fører til tap av arbeidsplasser for ”vanlige folk”. Elinor møter livets *eksistensielle* vilkår gjennom konkrete menneskers kamp for egen eksistens (trussel om arbeidsledighet). Elinors språk er markedsorientert, formelt og fjernt fra livet. Postombærernes språk er autentisk og livsnært:

***Nødvendighetens* fortvilelse er å mangle *mulighet* (4):**

**Asfrid - en postombærer fra Nord- Norge:**

*“Russerne vil strømme ulovlig over grensa og overta for en uke eller to om gangen på skitlønn, og brevan vil ikke komme fram, for dem kan ikke språket og ikke lese norsk og det blir kaos og folk vil slutte å stole på Posten og slutte å sende viktige og vektige saker med Posten, og så er det slutt og over med Posten, sånn er det med den saken.”[[4]](#footnote-4)*

Det folkelige språket uttrykker autentisitet. Asfrid er *seg selv*. Elinor er ikke *seg selv*. Det avspeiles i hennes formelle og markedsorienterte språk. Dette språket passer dårlig når hun skal kommunisere med jordnære postansatte som lever nær livet, som lever *«i eksistens»* (Kierkegaard)[[5]](#footnote-5).

***Fortvilt ikke å ville være seg selv* (2):**

****

Sørine Gotfredsens, prest og forfatter

**Teologistudent, kjærlighetssorg og fortvilelse**

I boka ”Å leve med Kierkegaard” (2018), skriver presten Sørine Gotfredsen om sitt møte med Kierkegaard under teologistudiets andre avdeling. Kierkegaards tanker hjalp henne å ”nøste opp” i egne livsproblemer og å sette ord på det som tynget, ”det i sinnet som måtte bekjempes” (SG2018,14f.).

I en periode var hun preget av motløshet og tap av mening. Den hun var forelsket i, ville ikke ha henne. Hun trodde derfor at følelsen av *fortvilelse* hadde sin årsak i kjærlighetssorg. Det stemte ikke. Det var noe annet enn kjærlighetssorg.

**Hvordan opplevde Sørine fortvilelsen?**

*”Jeg gikk med en fornemmelse av at jeg ikke levde fullt ut, som om jeg var usikker på om jeg virkelig var til stede i verden. Det er en følelse jeg også kan kjenne igjen fra jeg var barn … Kierkegaard beskriver fortvilelse som en sterk ulyst til å være seg selv. Tanken på at man aldri kommer unna seg selv, kan gi en følelse av å være maktesløs og innesperret, og at man aldri kommer til å bli glad igjen.”*

**Neglisjer ikke fortvilelsen**

Sørine opplevde fortvilelsen som en positiv kraft som hjalp henne til å gå videre i livet (SG2007/BH2007[[6]](#footnote-6)):

*”Kierkegaard har forstått så mye av hva det vil si å være til. Gjennom Kierkegaards ”briller” fikk jeg se at fortvilelse ikke nødvendigvis er noe negativt. Den kan bli en positiv kraft til personlig endring … Den er en gave du kan bruke, med mindre du vil fortsette et liv der du later som og ikke helt er den du er.” [[7]](#footnote-7)*

***Endelighetens* fortvilelse er å mangle *uendelighet* (2):**

**Fortvilelse og tro**

Fortvilelsen kan også gi nytt innsyn i hva tro er: *”Å fortvile handler om å slippe til styrken som kommer til deg utenfra. For Kierkegaard handler det om Gud. Det finnes noe utenfor meg selv som er større enn det jeg opplever i den begrensede ”timeligheten”[[8]](#footnote-8), noe jeg kan hvile i og som også sier meg at jeg ikke sitter med hele ansvaret for mitt liv. Dette ”utenfor meg selv” kaller Kierkegaard uendelighetsdimensjonen. Fortvilelsen gir meg en grunn til å påkalle Gud”* (SG2018).

Sørine Gotfredsens, prest og forfatter

**\*\*\***

Ungdom og konfirmanter

***Fortvilt ikke å ville være seg selv* (2)**

**Pretty Privilege =** ”A person who has more opportunities, and becomes more successful in life because of how attractive she is.”



Når skal jeg bli fin nok?[[9]](#footnote-9)

***Fortvilt ikke å ville være seg selv:***

Ikke tynn nok mage, ikke stor nok rumpe, ikke store nok pupper, ikke ren nok hud…

***Fortvilt ikke å ville være seg selv:***

*"Jeg har aldri passet helt inn i noen av forventningene til hvordan jeg skal se ut. For jeg vokser opp i et samfunn preget av urealistiske normer. Det har gått hardt utover meg, og jeg vet det gjelder veldig mange andre på min alder også. Som liten ble jeg kalt feit. Det starta på skolen, men det har fulgt meg som en skygge hvor enn jeg har gått. Ordet feit gir meg ennå frysninger den dag i dag. Jeg har aldri kjent meg komfortabel i min egen kropp, og noen ganger er jeg redd det aldri kommer til å forandre seg."*

Dagsavisen Ung

***Fortvilt ikke å ville være seg selv:***

****

Jeg liker ikke det jeg ser i speilet. Jeg vil være en annen

***Fortvilt å ville være seg selv (uten å kunne)* (3):**

**Dag Solstads trilogi om Bjørn Hansen**

1. Ellevte roman, bok atten, 1992
2. 17. Roman, 2009
3. Roman 2019

***Sykdommen til døden* – ”en sykdom i ånden”**

Solstad bruker Kierkegaards verk *Sykdommen til døden* (1849) til å tolke Bjørn Hansens tragiske liv. «Sykdommen til døden» er *fortvilelse,* en sykdom i ånden.

**Bjørn Hansen ligger under for fortvilelsesform nr. 3:**

*Fortvilt å ville være seg selv* (med en forskrudd identitet).

**Bj. Hansen ligger i tillegg under for fortvilelses-skikkelse nr. 4:** *Nødvendighetens fortvilelse.* Han mangle *mulighet* (håp).

**Kort sammendrag av romantrilogien**

Bjørn Hansen forlater kone og barn til fordel for en ny samboer. Han forlater senere også samboeren. Han mister kontakt med sine nærmeste og utvikler seg til en ensom særling. Han bærer på en indre protest mot livet, trolig som resultat av en pietistisk oppdragelse hvor han utviklet redsel for Gud (se Roman 2019). Han kommer seg ikke videre, og hans store ”plan” (lidenskap) blir derfor å realisere et stort **NEI** til livet (Roman 2019,34/42). NEI-et er også et nei til Gud (som han egentlig hadde trengt, men som han ikke lenger tror på).

**Bjørn Hansens store livsprosjekt**

Bj. Hansen (tidligere kemner på Kongsberg) ”faker” at han blir lam (en trass mot samfunnet), setter seg frivillig i rullestol i flere år, og oppnår gjennom det å svindle NAV for uføretrygd. Det blir senere oppdaget og han må sone en dom på 3 ½ år for trygdesvindel.

Etter fengselsoppholdet isolerer han seg, blir innesluttet og mister all sosial kompetanse. Han greier ikke å opprettholde forholdet til sine nærmeste og blir en ensom og tragisk mannsfigur.

**Utdrag fra Roman 17: En lang natt …**

*Endelighetens fortvilelse er å mangle uendelighet* (2)

*Nødvendighetens fortvilelse er å mangle mulighet* (4)

**Tema: å forlate ansvaret for egne barn og familie**

*”Natta fortsatte. Bjørn Hansen lå stadig søvnløs i sin sønns hus. At han kunne ha dratt ut på denne reisen som jo var dømt til å mislykkes … Man kan ikke oppsøke sin sønn og hans familie som om ingen ting har skjedd. For noe har skjedd som ikke kan oppreises[[10]](#footnote-10). Forsoning kan være ønskverdig, men ikke til å tenke på. For den forutsetter noe som Bjørn Hansen ikke har. Bjørn Hansen eier ikke anger. Han angrer ingen ting. Han makter ikke sentimentaliteten ved det. Han kan ikke krype. Han kan ikke legge seg flat. Han kan ikke gråte i et sosialt rom. Det er umulig for ham å krype til korset … Et liv kan forspilles, men ikke angres. Det var noe med sentimentaliteten som gjorde Bjørn Hansen helt uberørt. Han ville ikke berøres av den. Selv om man ved å hengi seg til den kan utløse lengsler etter forsoning som ligger så djupt i oss alle”*[[11]](#footnote-11) (DM2,108).

***Endelighetens fortvilelse er å mangle uendelighet* (nr. 2):**

I siste bind (Roman 2019) sliter Bj. Hansen med sin pietistiske barndom og føler seg som en ”olding” (akkurat som Kierkegaard gjorde). Han har utviklet en forskrudd identitet med ”*trass”* (SD,67) og *”demonisk innesluttethet”* (SD,78ff.). Han vil altså være i sin tragiske situasjon (*fortvilt å ville være seg selv*). Det er uaktuelt å motta hjelp (SD,78). Nå ”baler han med en Gud han ikke tror på”, mens han venter på å dø. Han har altså ”en bevissthet om et uendelig Selv”, men han har ”løsrevet Selvet fra et hvert forhold til den makt som satte det (Gud), eller løsrevet det fra forestillingen om at det er en slik makt til” (SD,83f.)

**Utdrag fra Roman 2019:**

*«Det var ingen vei utenom. Han var jo alt en fastlagt person[[12]](#footnote-12), 67 år gammel, nyslått pensjonist, en forhenværende kriminell, en selvskapt skjebne, ensom, men med en standhaftig utholdenhet på vei mot den endelige avslutning (s. 7) …*

*Å dø er ensomt. Å gå å vente på det fundamentalt ensomme øyeblikk, er ikke til å holde ut. Bjørn Hansen, som levde så isolert fra andre som det vel var mulig, kjente en angst for døden fordi han fryktet forlattheten i det øyeblikket han forlot livet* (s. 26f.) *… Det som bekymret ham, var at han med åpne øyne gikk fortapelsen i møte … Bj. Hansen måtte bare fastslå at han med viten og vilje valgte fortapelsen og fraværet av det evige liv i stedet for å innrømme at han var et latterlig menneske. Det var umulig for ham å velge noe annet. – Jeg kan ikke knele, tenkte han … Nå ventet helvete* (s. 34) *… Det fins ingen frelse fordi jeg ikke tror på Gud … Men likevel er det denne Gud jeg om igjen og om igjen og atter om igjen stiller meg opp foran og forsøker å uttrykke det samme paradokset til* (s. 43f.)*.»*

**Hanne Ørstavik – *Sykdommen til døden***

*Fortvilt å ville være seg selv* (nr. 3):

*Endelighetens fortvilelse er å mangle uendelighet* (nr. 2):

**Fortvilelse og tiltro til Jesus**

*”Som forfatter, og etter hvert også som rosenterapeut, og hele tiden som menneske, har jeg gjort alt jeg kunne for at noe skulle forandre seg. Fordi det har kjentes som livet, selve eksistensen, har skrapet og gnaget på meg. Jeg har knapt holdt ut å være til. Eks-mannen min siterte meg stadig på at en vanlig replikk fra meg når jeg kom ut av arbeidsrommet for å spise lunsj, var: ”Jeg vet ikke hvordan jeg skal holde ut å leve resten av mitt liv”. Som det fremgår, er vi skilt. For lenge siden!*

*Det, livet, å leve, har gjort så vondt, og så har jeg skrevet for å være i kontakt med det. Fordi det å være i denne smerten, det å være i dette uutholdelige, i kontakt med det, ved å skrive, har vært den eneste måten å holde det ut på. Sånn er dét å skrive også å forholde seg til forholdet, til seg selv. Å skrive er en måte å være i fortvilelsen på, fortvilelsen fortvilet å ville være seg selv (3), som Kierkegaard sier, men samtidig hele tiden med dette ønsket om forandring. … Jeg visste bare ikke hvordan, og så gikk jeg der.*

*Men finnes det noe som kan hjelpe? Kierkegaard har kalt teksten sin «Sykdommen til døden», og døden her kan være død. Slutt, over, forbi, endelig. Men det kan også være å dø, til et nytt liv. Overgivelsen. Tro, sier Kierkegaard …*

*Vi er derfor henvist til Jesu liv … I stedet for å være henvist til oss selv og vår egen makt til å gripe livet, henvises vi til Jesus. Man er selv usannheten, man er derfor ute av stand til å gjøre seg selv virkelig. Livet må derfor hentes fra et annet sted, fra Jesus”* (DM2,88f.).

Hanne Ørstavik

***Nødvendighetens* fortvilelse er å mangle *mulighet* (4):**

*Jag ser ljusen som tänds I parken vid Kungsholmens Hamn*

*Jag ser pojkar som gråter och flickor som tar de ihand*

*Jag ser mannen på balkongen ta en tyst minut för sig själv*

*Det kan aldrig göras ogjort det där som hände ikväll[[13]](#footnote-13)*

Melissa Horn, Kungsholmens Hamn

***Uendelighetens fortvilelse er å mangle endelighet***

*Meditasjon over* Matteus 6, 25ff.

*«Du sier kanskje: Gid jeg var som en fri fugl som kunne fly langt bort, over land og hav, til fjerne strøk, og samtidig være så nær himmelen.*

*Akk, jeg som bare føler meg bundet og atter bundet, naglet til stedet hvor daglig sorg, lidelser og motgang får meg til å innse at der bor jeg, på livstid.*

*Å, gid jeg var som en fugl som lettere enn alt jordisk tyngende hever seg i luften, lettere enn luften, å, gid jeg var som den lette fugl som, når den søker fotfeste, endog bygger rede på havets overflate – akk, jeg som selv den minste bevegelse, bare jeg rører meg, lar føle hvilken tyngde som hviler på meg. Å, gid jeg var en fugl, fri for alle hensyn, som den lille sangfuglen som ydmyk synger selv om ingen hører på den, eller som – stolt synger selv om ingen hører på den: Akk, jeg som ikke et øyeblikk og ingen ting har for meg selv, men er stykket ut til å måtte tjene tusen hensyn. Å, gid jeg var en blomst, eller gid jeg var som blomsten i engen,* ***lykkelig forelsket i meg selv****, og dermed punktum – akk, jeg som føler denne splid i menneskehjertet, også i mitt hjerte.»*

Liljen på Marken og fuglen under himmelen. Gudelige taler (1849) *[[14]](#footnote-14)*

**Gjentagelsen** (1843,64):

*”Absolutt og på alle måter tilfreds blir man aldri. … Enhver som har overveid denne saken grundig, vil nok gi meg rett i at det aldri forunnes et menneske å være absolutt tilfreds på alle tenkelige måter, ikke en gang så mye som en halv time i hele dets liv. … Jeg har en gang vært nær ved; Jeg sto opp en morgen og befant meg ualminnelig vel; dette velbefinnendet tiltok mot all analogi ut over formiddagen, presis kl. 1 var jeg på det høyeste og ante det svimlende maksimum, …* ***Hele tilværelsen var som forelsket i meg****.”[[15]](#footnote-15)*

**Bønnens hemmelighet er tausheten**

*Det var noe som lå ham så tungt på hjertet, en sak som var så viktig for ham. Det var så maktpåliggende å gjøre seg forståelig for Gud. Han var derfor redd for at han skulle glemme å nevne denne saken for Gud i bønnen. Og hvis han glemte å nevne denne saken når han ba, så var han redd for at Gud ikke av seg selv skulle komme på hva det var som lå han så tungt på hjertet. Derfor samlet han sinnet for å be inderlig. Og hva skjedde så, hvis han ba inderlig?*

*Det forunderlige var at etter hvert som han ble inderligere og inderligere i bønnen, hadde han mindre og mindre å si. Og til slutt ble han helt taus.[[16]](#footnote-16)*

**Litteratur og referanser**

Dyrerud, Thor Arvid og Mjaaland, Marius Timmann 2013 (DM/1). Kierkegaard og Norge. Forlaget Press.

Dyrerud, Thor Arvid og Mjaaland, Marius Timmann 2013 (DM/2). Forfatterne møter Kierkegaard. Press forlag.

Gottfredsen, Sørine 2007 (SG). Sygdommen til døden. Kristeligt dagblad:

<https://www.kristeligt-dagblad.dk/kultur/sygdom-til-d%C3%B8den>

Gotfredsen, Sørine 2018 (SG). Å leve med Kierkegaard. Norsk utgave Vårt Land forlag, Oslo. 2. utgave, 1. opplag.

Kierkegaard, Søren 1849/2015 (LM). Liljen på marken og fuglen under himmelen. Tre gudelige taler. Forord ved Marius Mjaaland. Verbum.

Kierkegaard, Søren (1847/2013). Kærlighedens gerninger, ved Jens Staubrand. Søren Kierkegaard Kulturproduktion.

Rasmussen, Tarald (2004). Luthers reformasjon. Hovedtekster 1517-1520. Pax Forlag.

Sløk, Johannes 2013 (JS). Kirkegaards univers. Lindhardt og Ringhof. 3. udg. 1. opl.

Solstad, Dag (2016). Ellevte roman, bok atten, 1992. 17. Roman, 2009. Forlaget Oktober.

Solstad, Dag (2019). Roman 2019. Forlaget Oktober.

Holgernes, Bjørn 2007 (BH). Selvets gåte i lys av Søren Kierkegaards tenkning. Høyskoleforlaget.

Søltoft, Pia 2018 (PS). 10 ting ledere kan lære av Kirkegaard. Akademisk Forlag, København.

*frankOforever 2/5 2021*

1. Søltoft 2019, s 158ff. Se også Fra *Sykdommen til døden*, gjengitt i Thielst 2012, s. 295ff. [↑](#footnote-ref-1)
2. VEIVISEREN KIERKEGAARD. Klassekampen, mandag 8. april 2013. KULTUR OG MEDIER <https://arkiv.klassekampen.no/61368/article/item/null/veiviseren-kierkegaard> [↑](#footnote-ref-2)
3. <https://www.dagsavisen.no/kultur/boker/posten-skal-fram-1.476056> [↑](#footnote-ref-3)
4. <https://www.riksteatret.no/globalassets/5.-skole/skolemateriell/arkiv/2014v/pedagogisk-opplegg-for-leve-posthornet.pdf> [↑](#footnote-ref-4)
5. Kierkegaard sier også at mennesker som har blitt seg selv, har «trådt i karakter» («At træde i Charachter» > PS2018). [↑](#footnote-ref-5)
6. Sml. Holgernes 2007, s. 57: ”Erkjennelsen av denne fortapelse … bringer individet til den eksistensielle korsvei hvor det ultimative *enten-eller* råder.” Se også Holgernes 2007. s. 61. [↑](#footnote-ref-6)
7. Sml. Søltoft 2015, s. 92f. og Ørnholt 2010. [↑](#footnote-ref-7)
8. Sml. **(DM2,89).** [↑](#footnote-ref-8)
9. <https://www.dagsavisen.no/debatt/ung/nar-skal-jeg-bli-fin-nok-1.1827011#cxrecs_s> [↑](#footnote-ref-9)
10. Nødvendighetens fortvilelse er å mangle mulighet. [↑](#footnote-ref-10)
11. 3. *Fortvilt å ville være seg selv* (uten å kunne). [↑](#footnote-ref-11)
12. Sml. fotnote 11. [↑](#footnote-ref-12)
13. Sangen ble sunget av Melissa Horn under minneseremonien for terrorofrene etter 22/7 2011. Sangen ligger her: <https://www.youtube.com/watch?v=5p44lGaiDrw> [↑](#footnote-ref-13)
14. Kierkegaard kalte sine gudelige taler for sitt *”høyrehåndsarbeid”,* altså det aller viktigste av det han skrev. [↑](#footnote-ref-14)
15. Verket *Gjentagelsen* handler om: 1) Ikke leve på gamle, romantiske minner (ikke henge seg fast i fortiden). 2) Gjenta seg selv = *ta-igjen* / *gjen-ta* seg selv = finne igjen *seg selv* og Gud. [↑](#footnote-ref-15)
16. Egen tilretteleggelse av teksten: Fra Kierkegaard 1849/2015. *Liljen på marken og fuglen under himmelen*. Forord v/ Marius T. Mjaaland, s. 5f. [↑](#footnote-ref-16)